
 3.9.2009
 BG
 Официален вестник на Европейския съюз
 L 232/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 55/2009
 от 29 май 2009 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 41/2009 от 24 април 2009 г. (1)
 (2)
 Регламент (ЕО) No 289/2008 на Комисията от 31 март 2008 година за изменение на Регламент (ЕО) No 1266/2007 относно правилата за прилагане на Директива 2000/75/ЕО на Съвета по отношение на контрола, наблюдението, надзора и ограниченията за движението на някои животни от видовете, възприемчиви към болестта син език (2), следва да бъде включен в Споразумението.
 (3)
 Регламент (ЕО) No 384/2008 на Комисията от 29 април 2008 година за изменение на Регламент (ЕО) No 1266/2007 по отношение на условията за изключване на бременните животни от забраната за напускане на зоната, предвидена в Директива 2000/75/ЕО на Съвета (3), следва да бъде включен в Споразумението.
 (4)
 Решение 2008/185/EО на Комисията от 21 февруари 2008 година относно допълнителни гаранции при търговията със свине в Общността по отношение на болестта на Ауески и относно критериите за предоставяне на информация за тази болест (кодифицирана версия) (4) следва да бъде включено в Споразумението.
 (5)
 Решение 2008/220/ЕО на Комисията от 12 март 2008 година за изменение на Решение 2003/135/ЕО във връзка с плановете за ликвидирането на класическата чума по свинете при диви прасета и спешната ваксинация на диви прасета против класическа чума по свинете в някои райони от федералните провинции Rhineland-Palatinate и North Rhine-Westphalia (Германия) (5) следва да бъде включено в Споразумението.
 (6)
 Решение 2008/233/ЕО на Комисията от 17 март 2008 година за изменение на Решение 2004/558/ЕО за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави-членки програми за изкореняване на болестта (6) следва да бъде включено в Споразумението.
 (7)
 Решение 2008/234/ЕО на Комисията от 18 март 2008 година за изменение на Решение 2003/467/ЕО по отношение на обявяването на някои административни региони на Полша за официално свободни от ензоотична левкоза по говедата (7) следва да бъде включено в Споразумението.
 (8)
 Решение 2008/339/ЕО на Комисията от 25 април 2008 година за изменение на приложение XI към Директива 2003/85/ЕО на Съвета по отношение на списъка с лаборатории, оправомощени да работят с жив вирус на шап (8), следва да бъде включено в Споразумението.
 (9)
 Решение 2008/185/EО отменя Решение 2001/618/EО на Комисията (9), което е включено в Споразумението и поради това следва да бъде отменено в Споразумението.
 (10)
 Настоящото решение не се прилага за Исландия и Лихтенщайн,
 РЕШИ:
 Член 1
 Приложение I към Споразумението се изменя, както е посочено в приложението към настоящото решение.
 Член 2
 Текстовете на регламенти (EО) No 289/2008 и (EО) No 384/2008 и на